ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’  αρ. 472/158760/25.5.2023
υπουργικής απόφασης «Καθορισμός των απαιτήσεων για τη χορήγηση της ειδικής ενίσχυσης για
το βαμβάκι, στα πλαίσια του Στρατηγικού Σχεδίου
Κοινής Αγροτικής Πολιτικής 2023 - 2027» (Β΄ 3523).
Έγκριση υπερωριακής εργασίας υπαλλήλων της
Αρχής Καταπολέμησης της Νομιμοποίησης Εσόδων από Εγκληματικές Δραστηριότητες για το
Α’ Εξάμηνο του έτους 2024.
Καθιέρωση ωραρίου λειτουργίας της Αυτοτελούς
Διεύθυνσης Πολιτικής Προστασίας της Περιφέρειας Ιονίων Νήσων για το έτος 2024.
ΑΠΟΦΑΣΕΙΣ
Αριθμ. 103/41273
(1)
Τροποποίηση της υπ’ αρ. 472/158760/25.5.2023
υπουργικής απόφασης «Καθορισμός των απαιτήσεων για τη χορήγηση της ειδικής ενίσχυσης για
το βαμβάκι, στα πλαίσια του Στρατηγικού Σχεδίου
Κοινής Αγροτικής Πολιτικής 2023 - 2027» (Β΄ 3523).
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τον ν. 4914/2022 «Διαχείριση, έλεγχος και εφαρμογή αναπτυξιακών παρεμβάσεων για την Προγραμματι-
κή Περίοδο 2021-2027, σύσταση Ανώνυμης Εταιρείας
«Εθνικό Μητρώο Νεοφυών Επιχειρήσεων Α.Ε.» και άλλες
διατάξεις (Α’ 61) και ιδίως την παρ. 32 του άρθρου 63.
2. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
3. Τον ν. 2637/1998 «Σύσταση Οργανισμού Πληρωμών
και Ελέγχου Κοινοτικών Ενισχύσεων Προσανατολισμού
και Εγγυήσεων» (Α’ 200) και ιδίως τα άρθρα 13 έως 29
αυτού όπως τροποποιήθηκαν και συμπληρώθηκαν με
το άρθρο 4 του ν. 2732/1999 (Α’ 154), το άρθρο 24 του
ν. 2945/2001 (Α’ 223) και των παρ. 1-8 του άρθρου 29 του
ν. 3147/2003 (Α’ 135).
4. Τον Κανονισμό (ΕΕ) 2021/2115 του Ευρωπαϊκού
Κοινοβουλίου και του Συμβουλίου, της 2ας Δεκεμβρίου
2021, σχετικά με τη θέσπιση κανόνων για τη στήριξη
των στρατηγικών σχεδίων που πρέπει να καταρτίζονται
από τα κράτη μέλη στο πλαίσιο της κοινής γεωργικής
πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο
Εγγυήσεων (ΕΓΤΕ) και το Ευρωπαϊκό Γεωργικό Ταμείο
Αγροτικής Ανάπτυξης (ΕΓΤΑΑ) και την κατάργηση των
κανονισμών (ΕΕ) 1305/2013 και (ΕΕ) 1307/2013 (L 435
και διορθ. L 181/2022 και L 227/2022).
5. Τον Κανονισμό (ΕΕ) 2021/2116 του Ευρωπαϊκού
Κοινοβουλίου και του Συμβουλίου, της 2ας Δεκεμβρίου
2021, σχετικά με τη χρηματοδότηση, τη διαχείριση και
την παρακολούθηση της κοινής γεωργικής πολιτικής και
την κατάργηση του κανονισμού (ΕΕ) 1306/2013 (L 435
και διορθ. L 029/2022).
6. Τον κατ’ εξουσιοδότηση Κανονισμό (ΕΕ) 2022/126
της Επιτροπής, της 7ης Δεκεμβρίου 2021, για τη συμπλήρωση του κανονισμού (ΕΕ) 2021/2115 του Ευρωπαϊκού
Κοινοβουλίου και του Συμβουλίου με πρόσθετες απαιτήσεις για ορισμένους τύπους παρέμβασης που καθορίζο-
νται από τα κράτη μέλη στα στρατηγικά τους σχέδια για
την ΚΓΠ για την περίοδο 2023 έως 2027 δυνάμει του εν
λόγω κανονισμού, καθώς και με κανόνες σχετικά με την
αναλογία για το πρότυπο 1 της καλής γεωργικής και περιβαλλοντικής κατάστασης των εκτάσεων (ΚΓΠΚ) (L 20).
7. Τον εκτελεστικό Κανονισμό (ΕΕ) 2022/129 της Επιτροπής, της 21ης Δεκεμβρίου 2021, για τον καθορισμό
κανόνων για τα είδη παρέμβασης που αφορούν τους
ελαιούχους σπόρους, το βαμβάκι και τα υποπροϊόντα
της οινοποίησης δυνάμει του κανονισμού (EE) 2021/2115
του Ευρωπαϊκού Κοινοβουλίου και του Συμβουλίου και
για τις απαιτήσεις ενημέρωσης, δημοσιότητας και προβολής σχετικά με τη στήριξη της Ένωσης και τα στρα-
τηγικά σχέδια για την ΚΓΠ (L 20).
8. Τον εκτελεστικό κανονισμό (ΕΕ) 2022/1475 της Επιτροπής της 6ης Σεπτεμβρίου 2022 για τον καθορισμό
λεπτομερών κανόνων εφαρμογής του κανονισμού (ΕΕ)
2021/2115 του Ευρωπαϊκού Κοινοβουλίου και του Συμβουλίου όσον αφορά την αξιολόγηση των στρατηγικών
σχεδίων για την ΚΓΠ και την παροχή πληροφοριών για
σκοπούς παρακολούθησης και αξιολόγησης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1067
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1067/15.02.2024
9. Τον εκτελεστικό Κανονισμό (ΕΕ) 2022/1173 της Επιτροπής, της 31ης Μαΐου 2022, για τη θέσπιση κανόνων
εφαρμογής του κανονισμού (ΕΕ) 2021/2116 του Ευρωπαϊκού Κοινοβουλίου και του Συμβουλίου όσον αφορά το
ολοκληρωμένο σύστημα διαχείρισης και ελέγχου στην
κοινή γεωργική πολιτική (L 183).
10. Τον κατ’ εξουσιοδότηση Κανονισμό (ΕΕ) 2022/1172,
της 4ης Μαΐου 2022, για τη συμπλήρωση του κανονισμού
(ΕΕ) 2021/2116 του Ευρωπαϊκού Κοινοβουλίου και του
Συμβουλίου όσον αφορά το ολοκληρωμένο σύστημα
διαχείρισης και ελέγχου στην κοινή γεωργική πολιτική
και την εφαρμογή και τον υπολογισμό των διοικητικών
κυρώσεων για την αιρεσιμότητα (L 183).
11. Το Στρατηγικό Σχέδιο Κοινής Γεωργικής Πολιτικής της Ελλάδας για την περίοδο 2023 έως 2027, όπως
εγκρίθηκε με την C(2022) 8270/21.11.2022 εκτελεστική
απόφαση της Επιτροπής.
12. Το π.δ. 97/2017 «Οργανισμός Υπουργείου Αγροτικής Ανάπτυξης και Τροφίμων» (Α’ 138).
13. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
14. Την υπ’ αρ. 3495/17.8.2023 κοινή υπουργική απόφαση «Ανάθεση αρμοδιοτήτων στον Υφυπουργό Αγρο-
τικής Ανάπτυξης και Τροφίμων, Διονύσιο Σταμενίτη»
(Β’ 5114).
15. Την υπ’ αρ. 885/13.3.2023 υπουργική απόφαση
«Ορισμός Ενδιάμεσων Φορέων (ΕΦ) των Παρεμβάσεων
Άμεσων Ενισχύσεων και των Τομεακών Προγραμμάτων
του Πυλώνα Ι του ΣΣ ΚΑΠ και ανάθεση καθηκόντων σε
αυτούς».
16. Την υπ’ αρ. 1040/3.4.2023 υπουργική απόφαση
«Σύστημα Διαχείρισης και Ελέγχου (ΣΔΕ) Άμεσων Ενισχύσεων ΣΣ ΚΑΠ» (Β’ 2179).
17. Την υπ’ αρ. 519/135068/9.5.2023 υπουργική απόφαση  «Καθορισμός οριζοντίων θεμάτων για την εφαρ-
μογή των παρεμβάσεων άμεσων ενισχύσεων, σύμφωνα
με τις διατάξεις του Καν. (ΕΕ) 2021/2115 και το Στρατηγικό Σχέδιο της Ελλάδας για την ΚΑΠ 2023-2027» (Β’ 3071).
18. Την υπ’ αρ. 3325/5.12.2023 υπουργική απόφαση
«Απόφαση Ένταξης Ενδιάμεσων Φορέων ως Δικαιούχοι
Τεχνικής Βοήθειας στο πλαίσιο του Στρατηγικού Σχεδίου της Κοινής Αγροτικής Πολιτικής 2023- 2027» (ΑΔΑ
99Γ34653ΠΓ-95Β).
19. Την υπ’ αρ. 472/158760/25.5.2023 υπουργική απόφαση  «Καθορισμός των απαιτήσεων για τη χορήγηση
της ειδικής ενίσχυσης για το βαμβάκι, στα πλαίσια του
Στρατηγικού Σχεδίου Κοινής Αγροτικής Πολιτικής 2023 2027» (Β’ 3523).
20. Το υπ’ αρ. 352/8.2.2024 έγγραφο της ΕΥΔ ΣΣ ΚΑΠ
για τη σύμφωνη γνώμη.
21. Το υπ’ αρ. 7554/8.2.2024 έγγραφο του Οργανισμού Πληρωμών και Ελέγχου Κοινοτικών Ενισχύσεων
Προσανατολισμού και Εγγυήσεων (Ο.Π.Ε.Κ.Ε.Π.Ε.) για τη
σύμφωνη γνώμη.
22. Το υπ’ αρ. 10/31.1.2024 αίτημα της Διεπαγγελματικής Οργάνωσης Βάμβακος (ΔΟΒ).
23. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο μόνο
Η προβλεπόμενη στην περ. δ’ της παρ. 6 του άρθρου  2
της υπ’ αρ. 472/158760/25.5.2023 υπουργική απόφαση,
ημερομηνία παράδοσης συσπόρου βαμβακιού σε εκκοκκιστικές επιχειρήσεις παρατείνεται από τη λήξη της
και έως τις 16.2.2024.
Η απόφαση ισχύει για την καλλιεργητική περίοδο 2023.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Φεβρουαρίου 2024
Ο Υπουργός
Ο Υφυπουργός
ΕΛΕΥΘΕΡΙΟΣ ΑΥΓΕΝΑΚΗΣ
ΔΙΟΝΥΣΙΟΣ ΣΤΑΜΕΝΙΤΗΣ
Ι
Αριθμ. 2654
(2)
Έγκριση υπερωριακής εργασίας υπαλλήλων της
Αρχής Καταπολέμησης της Νομιμοποίησης Εσόδων από Εγκληματικές Δραστηριότητες για το
Α’ Εξάμηνο του έτους 2024.
Ο ΠΡΟΕΔΡΟΣ ΤΗΣ ΑΡΧΗΣ ΚΑΤΑΠΟΛΕΜΗΣΗΣ
ΤΗΣ ΝΟΜΙΜΟΠΟΙΗΣΗΣ ΕΣΟΔΩΝ
ΑΠΟ ΕΓΚΛΗΜΑΤΙΚΕΣ ΔΡΑΣΤΗΡΙΟΤΗΤΕΣ
Έχοντας υπόψη:
1) Τις διατάξεις του άρθρου 20 «Αποζημίωσης για εργασία καθ ‘ υπέρβαση του υποχρεωτικού ωραρίου» του
ν. 4354/2015 (Α΄ 176).
2) Τις διατάξεις του άρθρου 47 και επ. του ν. 4557/2018
«Αρχή Καταπολέμησης της Νομιμοποίησης Εσόδων από
Εγκληματικές Δραστηριότητες» (Α΄ 139).
3) Τις διατάξεις του άρθρου 90 του Κώδικα Νομοθεσίας για την Κυβέρνηση και κυβερνητικά όργανα
π.δ. 63/2005 (Α΄ 98).
4) Την περ. 1 του άρθρου 9, της υπό στοιχεία 38868/
Β1208/3.8.2009 απόφασης του Υπουργού Οικονομίας
και Οικονομικών «Οργανωτική Δομή και Λειτουργία της
Επιτροπής του άρθρου 7 του ν. 3691/2008» (Β΄ 1705).
5) Την υπ’ αρ. 31690οικ. (Υ.Ο.Ο.Δ. 539) απόφαση του
Υπουργού Δικαιοσύνης, με την οποία ορίζεται ως Πρόεδρος της «Αρχής» ο Χαράλαμπος Βουρλιώτης του Ιω-
άννη, Αντεισαγγελέας Αρείου Πάγου ε.τ.
6) Τις καθημερινές υπηρεσιακές ανάγκες της Αρχής για
έλεγχο και διερεύνηση στοιχείων και πληροφοριών ή και
συνεργασία με άλλες Υπηρεσίες και άλλες Ομόλογες Αρχές της αλλοδαπής ακόμα και σε ώρες εκτός κανονικού
ωραρίου, λόγω της ιδιαιτερότητας της λειτουργίας της.
7) Τον αυξημένο όγκο εργασίας και των τριών Μονάδων της Αρχής και τη συμμετοχή των υπαλλήλων σε
διάφορες ομάδες εργασίας.
8) Το γεγονός ότι για την αντιμετώπιση των παραπάνω
αναγκών επιβάλλεται να απασχολούνται έως ΕΞΗΝΤΑ
ΤΡΙΩΝ (63) υπάλληλοι ανά μήνα μέχρι την συμπλήρωση
(7.560) ΕΠΤΑ ΧΙΛΙΑΔΩΝ ΠΕΝΤΑΚΟΣΙΩΝ ΕΞΗΝΤΑ ωρών
συνολικά για το Α’ εξάμηνο του έτους 2024.
9) Την υπ’ αρ. υποχρέωσης 19265 (ΑΔΑ: 6ΥΤ8Η-7ΦΗ)
και με αριθμό πρωτοκόλλου 1526/6.2.2024 απόφαση
έγκρισης δέσμευσης πίστωσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1067/15.02.2024
10) Το γεγονός ότι, από τις διατάξεις της παρούσας
απόφασης, προκαλείται δαπάνη ΠΕΝΗΝΤΑ ΧΙΛΙΑΔΩΝ
ΕΥΡΩ (50.000,00€) περίπου σε βάρος του κρατικού προϋπολογισμού Οικονομικού έτους 2024, η οποία θα κα-
λυφθεί από τις εγγεγραμμένες πιστώσεις Ειδικού Φορέα
1024-802-00.000.00 (ΑΔΑ: 90ΟΗΗ-2Σ1) και Λογαριασμό
2120201001 οικονομικού έτους 2024, αποφασίζουμε:
Εγκρίνουμε την καθιέρωση απογευματινής υπερωριακής απασχόλησης πέρα από το κανονικό ωράριο
εργασίας σε ΕΞΗΝΤΑ ΤΡΙΩΝ (63) υπαλλήλους, μόνιμων
Δημοσίων υπαλλήλων αποσπασμένων στην Αρχή Καταπολέμησης Νομιμοποίησης Εσόδων από Εγκληματι-
κές Δραστηριότητες, για το Α’ εξάμηνο του 2024 και για
εκατόν είκοσι (120) ώρες απογευματινής εργασίας ανά
υπάλληλο σύμφωνα με το άρθρο 20 του ν. 4354/2015.
Η συγκρότηση του συνεργείου υπερωριακής εργασίας και ο ορισμός των υπαλλήλων θα πραγματοποιείται
με απόφαση του Προϊσταμένου της Διεύθυνσης της
Α’ Μονάδας της Αρχής σύμφωνα με την υπ’ αρ.
2872/2018/18 απόφαση (Β΄1114) περί εξουσιοδότησης
υπογραφής «Με εντολή Υπουργού» στον Προϊστάμενο
Διεύθυνσης της Α’ Μονάδας της Αρχής, με την οποία θα
κατανέμονται οι ώρες, ανά μήνα και ανά υπάλληλο, ανάλογα με τις υπηρεσιακές ανάγκες και θα βεβαιώνεται η
πραγματοποίηση αυτών.
Το ωρομίσθιο της υπερωριακής εργασίας για τους
υπαλλήλους της παρούσας απόφασης, καθορίζεται σύμφωνα με τις διατάξεις του άρθρου 20 του ν. 4354/2015.
Ειδικότερα, για τους αποσπασμένους υπαλλήλους σε
υπηρεσίες του Δημοσίου, από Νομικά Πρόσωπα Δημοσίου Δικαίου ή άλλους φορείς, στους υπαλλήλους των
οποίων δεν έχει εφαρμογή ο ν. 4024/2011, το ωρομίσθιο
θα υπολογίζεται επί του βαθμού και του μισθολογικού
κλιμακίου (Μ.Κ.), στο οποίο θα αντιστοιχούν τα έτη υπηρεσίας τους και τα τυπικά τους προσόντα, σύμφωνα με
τις διατάξεις του άρθρου 28 του ιδίου νόμου.
Η απόφαση αυτή ισχύει από την δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Φεβρουαρίου 2024
Ο Πρόεδρος
ΧΑΡΑΛΑΜΠΟΣ ΒΟΥΡΛΙΩΤΗΣ
Ι
Αριθμ. οικ. 12220/5641
(3)
Καθιέρωση ωραρίου λειτουργίας της Αυτοτελούς
Διεύθυνσης Πολιτικής Προστασίας της Περιφέρειας Ιονίων Νήσων για το έτος 2024.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ ΙΟΝΙΩΝ ΝΗΣΩΝ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
2. Τις διατάξεις του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ
(ν. 3528/2007, Α΄ 26).
3. Τις διατάξεις του ν. 4369/2016 «Εθνικό Μητρώο Επιτελικών Στελεχών Δημόσιας Διοίκησης, βαθμολογική δι-
άρθρωση θέσεων, συστήματα αξιολόγησης, προαγωγών
και επιλογής προϊσταμένων (διαφάνεια - αξιοκρατία και
αποτελεσματικότητα της Δημόσιας Διοίκησης) και άλλες
διατάξεις» (Α΄ 33).
4. Τις διατάξεις του άρθρου 29 του ν. 4483/2017 «Ρυθμίσεις για τον εκσυγχρονισμό του θεσμικού πλαισίου ορ-
γάνωσης και λειτουργίας των Δημοτικών Επιχειρήσεων
Ύδρευσης Αποχέτευσης (Δ.Ε.Υ.Α.) - Ρυθμίσεις σχετικές
με την οργάνωση, τη λειτουργία, τα οικονομικά και το
προσωπικό των Ο.Τ.Α. - Ευρωπαϊκοί Όμιλοι Εδαφικής
Συνεργασίας - Μητρώο Πολιτών και άλλες διατάξεις»
(Α΄ 107).
5. Τις υπ’ αρ. πρωτ.: (i) οικ. 10098/4694/2.2.2024,
(ii) οικ. 10107/4702/2.2.2024, (iii) οικ. 10580/1944/5.2.2024,
(iv) οικ. 10586/1947/5.2.2024, (v) οικ. 9900/1585/2.2.2024,
(vi) οικ. 9901/1586/2.2.2024, (vii) οικ. 12093/2239/9.2.2024
και (viii) οικ. 12094/2240/9.2.2024 αποφάσεις δέσμευσης πίστωσης των Διευθύνσεων Οικονομικού της Πε-
ριφέρειας Ιόνιων Νήσων, περί ύπαρξης πίστωσης για
αποζημίωση για υπερωριακή απασχόληση προσωπικού
και αμοιβή για εργασία κατά τις εξαιρέσιμες ημέρες και
νυχτερινές ώρες, για τις Περιφερειακές Ενότητες Κέρκυρας (i και ii), Ζακύνθου (iii και iv), Λευκάδας (v και vi) και
Κεφαλληνίας και Ιθάκης (vii και viii), αντίστοιχα.
6. Τις διατάξεις του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α΄ 131), όπως αντικαταστάθηκε το άρθρο αυτό με το
άρθρο 52 του ν. 4590/2019 (Α’ 17).
7. Τις διατάξεις του άρθρου 41 του ν. 3979/2011
(Α΄ 138) και την υπό στοιχεία ΔΙΑΔΠ/ΦΒ1/14757/2011
απόφαση «Περί καθιέρωσης ωρών προσέλευσης και
αποχώρησης των υπαλλήλων ΝΠΔΔ».
8. Την υπ’ αρ. οικ. 4622/2182/17.1.2024 απόφαση Περιφερειάρχη Ιονίων Νήσων «Μεταβίβαση αρμοδιοτήτων
στον Αναπληρωτή Περιφερειάρχη, στους Χωρικούς και
Θεματικούς Αντιπεριφερειάρχες και στον Εκτελεστικό
Γραμματέα της Περιφέρειας Ιονίων Νήσων» (Β΄ 449).
9. Την ανάγκη αντιμετώπισης εκτάκτων αναγκών που
προκύπτουν από φυσικά φαινόμενα ή τεχνολογικά συμβάντα από την Αυτοτελή Διεύθυνση Πολιτικής Προστα-
σίας, αποφασίζουμε:
Καθιερώνουμε το ωράριο λειτουργίας της Αυτοτελούς
Διεύθυνσης Πολιτικής Προστασίας της Περιφέρειας Ιόνιων Νήσων για την αντιμετώπιση εκτάκτων αναγκών,
που προκύπτουν από φυσικά φαινόμενα ή τεχνολογικά
συμβάντα, για το έτος 2024, σε 24ωρη βάση κατά τις
εργάσιμες ημέρες, τις Κυριακές και εξαιρέσιμες ημέρες
του έτους.
Από την απόφαση αυτή προκαλείται δαπάνη ύψους
41.035,44 ευρώ σε βάρος του Προϋπολογισμού εξόδων, οικονομικού έτους 2024 και συγκεκριμένα: (i) Ειδ.
Φορέα/ΚΑΕ: 01.073/0511.00.001 - 3.784,80 ευρώ, (ii)
Ειδ. Φορέα/ΚΑΕ: 01.073/0512.00.001 - 8.319,36 ευρώ,
(iii) Ειδ. Φορέα/ΚΑΕ: 03.073/0511.00.001 - 4.725,60 ευρώ,
(iv) Ειδ. Φορέα/ΚΑΕ: 03.073/0512.00.001 - 10.392,96 ευρώ,
(v) Ειδ. Φορέα/ΚΑΕ: 02.073/0511.00.001 - 1.360,80 ευρώ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1067/15.02.2024
(vi) Ειδ. Φορέα/ΚΑΕ: 02.073/0512.00.001 - 2.993,28 ευρώ,
(vii) Ειδ. Φορέα/ΚΑΕ: 04.073/0511.00.001 - 2.954,00 ευρώ
και (viii) Ειδ. Φορέα/ΚΑΕ: 04.073/0512.00.001 - 6.504,64
ευρώ.
Θέματα που προκύπτουν ένεκα υπερωριακής απασχόλησης προσωπικού της Αυτοτελούς Διεύθυνσης
Πολιτικής Προστασίας και των Τμημάτων Πολιτικής
Προστασίας των Περιφερειακών Ενοτήτων Κέρκυρας,
Ζακύνθου, Λευκάδας και Κεφαλληνίας και Ιθάκης θα
αντιμετωπιστούν με νεότερη απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Κέρκυρα, 9 Φεβρουαρίου 2024
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ

[Source: 20240201067.pdf | Tokens: 13510]